पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़. बहादुरी के लिए नेशनल लेवल पर दिया जाने वाला गीता चोपड़ा अवॉर्ड जीतने वाली हिना बख्शी के खिलाफ दर्ज केस को पुलिस आगे नहीं चलाएगी।
कार चोरी होने के बाद हिना ने फेसबुक पर चंडीगढ़ पुलिस के खिलाफ भद्दे कमेंट किए थे। लेकिन कैलिफोर्निया स्थित फेसबुक सेल ने इस केस में चंडीगढ़ पुलिस की साइबर क्राइम सेल को किसी प्रकार की डीटेल देने से मना कर दिया है। हिना और कमलप्रीत सिंह पर आईटी एक्ट के तहत केस दर्ज किया गया था।
पुलिस ने फेसबुक सेल को दो बार ई-मेल भेजकर हिना का आईपी लॉगइन मांगा था। हिना ने ही कमेंट पोस्ट किए हैं, यह साबित करने के लिए ये जरूरी था। फेसबुक सेल ने जवाब दिया कि वह कोई जानकारी नहीं दे सकते।
इसके बाद साइबर सेल के अफसरों ने मीटिंग में फैसला लिया है हिना के केस को अनट्रेस भेजा जाए। इसकी प्रक्रिया शुरू कर दी गई है और कानूनी राय मांगी गई है।
हिना और कमलप्रीत पर ट्रैफिक पुलिस की फेसबुक सेल के इंचार्ज एएसआई शरणजीत सिंह की शिकायत पर 14 सितंबर 2012 को केस दर्ज हुआ था। इसके लिए तत्कालीन डीएसपी ट्रैफिक विजय कुमार ने रिकमेंडेशन की थी। इंडस्ट्रियल एरिया थाने में दर्ज एफआईआर में आईटी एक्ट की धारा 66ए और 67 लगाई गई थीं। हिना पर आरोप था कि उसने ट्रैफिक पुलिस के फेसबुक पेज पर पुलिस को रिश्वतखोर बताया था।
पुलिस हैरसमेंट से तंग हिना ने निकाली थी भड़ास
हिना का कहना था कि उसने पुलिस के रवैये को लोगों के सामने पेश किया है। उसकी कार 11 अगस्त 2012 को चोरी हुई। पुलिस ने केस दर्ज करने में दो दिन लगा दिए। कई बार थाने के चक्कर लगवाए, रिश्वत तक की मांग करनी चाही। इसके बाद हिना ने फेसबुक पर कमेंट किए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn